CELEX: 32007R0116
Language: bg
Date: 2007-02-07 00:00:00
Title: Регламент (ЕО) № 116/2007 на Комисията от 7 февруари 2007 година за изменение на Регламент (ЕО) № 382/2005 за определяне на подробни правила за прилагането на Регламент (ЕО) № 1786/2003 на Съвета за общата организация на пазарите на сухи фуражи

8.2.2007   
            
            
               BG
            
            
               Официален вестник на Европейския съюз
            
            
               L 35/7
            
         
      РЕГЛАМЕНТ (ЕО) № 116/2007 НА КОМИСИЯТА
   
   от 7 февруари 2007 година
   за изменение на Регламент (ЕО) № 382/2005 за определяне на подробни правила за прилагането на Регламент (ЕО) № 1786/2003 на Съвета за общата организация на пазарите на сухи фуражи
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 1786/2003 на Съвета от 29 септември 2003 г. относно общата организация на пазара на сух фураж (1), и по-специално член 20 от него,
   като взе предвид Регламент (ЕО) № 1782/2003 на Съвета от 29 септември 2003 г. за определяне на общи правила за схеми за директно подпомагане в рамките на Общата селскостопанска политика и за установяване на някои схеми за подпомагане на земеделските производители и за изменение на регламенти (ЕИО) № 2019/93, (ЕО) № 1452/2001, (ЕО) № 1453/2001, (ЕО) № 1454/2001, (ЕО) № 1868/94, (ЕО) № 1251/1999, (ЕО) № 1254/1999, (ЕО) № 1673/2000, (ЕИО) № 2358/71 и (ЕО) № 2529/2001 (2), и по-специално член 71, параграф 2, втора алинея от него,
   като има предвид, че:
   
               (1)
            
            
               Опитът, придобит от прилагането на Регламент (ЕО) № 382/2005 на Комисията (3), показа, че е необходимо уточняване на редакцията на член 34а от посочения по-горе регламент, що се отнася до условията за допустимост до помощите, предвидени в същия член, както и определяне на сроковете за плащане на същите тези помощи.
            
         
               (2)
            
            
               Поради това Регламент (ЕО) № 382/2005 следва да бъде съответно изменен.
            
         
               (3)
            
            
               Мерките, предвидени в настоящия регламент, са в съответствие със становището на Съвместния управителен комитет по зърнените култури и директните плащания,
            
         ПРИЕ НАСТОЯЩИЯ РЕГЛАМЕНТ:
   Член 1
   Член 34а от Регламент (ЕО) № 382/2005 се изменя, както следва:
   
               1)
            
            
               Параграф 1 се заменя със следния текст:
               „1.   Чрез дерогация от член 18, параграф 3 от настоящия регламент сухите фуражи, произведени по време на пазарна година 2005/2006, които не са напуснали преработвателните предприятия или едно от местата за складиране, посочени в член 3, буква a) от настоящия регламент, най-късно до 31 март 2006 г., могат да получат помощта, предвидена в член 4 от Регламент (ЕО) № 1786/2003, в рамките на пазарна година 2005/2006, както и, при необходимост, помощта, посочена в член 71, параграф 2, втора алинея от Регламент (ЕО) № 1782/2003, при условие че:
               
                           a)
                        
                        
                           са спазват условията от член 3 от настоящия регламент;
                        
                     
                           б)
                        
                        
                           напуснат преработвателното предприятие по време на пазарна година 2006/2007 под контрола на компетентния орган и при условията, предвидени в членове 10 и 11 от настоящия регламент;
                        
                     
                           в)
                        
                        
                           са признати като част от националните гарантирани количества, определени за държавите-членки за пазарна година 2005/2006;
                        
                     
                           г)
                        
                        
                           са били декларирани и сертифицирани по време на пазарна година 2005/2006.“
                        
                     
         
               2)
            
            
               Добавя се параграф 3:
               „3.   При спазване на периода от деветдесет дни, предвиден за проверка на правото за получаване на помощта, посочена в член 20, параграф 2, помощите, за които могат да претендират бенефициерите, се изплащат при следните условия:
               
                           a)
                        
                        
                           помощта, предвидена в член 4 от Регламент (ЕО) № 1786/2003, се изплаща на преработвателните предприятия в срок тридесет работни дни след решението за плащане на разплащателната агенция;
                        
                     
                           б)
                        
                        
                           помощта, посочена в член 71, параграф 2, втора алинея от Регламент (ЕО) № 1782/2003, се изплаща в сроковете, предвидени в член 35, параграф 3, втора алинея от настоящия регламент.“
                        
                     
         Член 2
   Настоящият регламент влиза в сила на третия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 7 февруари 2007 година.
      
         
            За Комисията
         
         Mariann FISCHER BOEL
         
         
            Член на Комисията
         
      
   
   
      (1)  OВ L 270, 21.10.2003 г., стр. 114. Регламент, последно изменен с Регламент (ЕО) №456/2006 (ОВ L 82, 21.3.2006 г., стр. 1).
   
      (2)  OВ L 270, 21.10.2003 г., стр. 1. Регламент, последно изменен с Регламент (ЕО) № 2013/2006 (OВ L 384, 29.12.2006 г., стр. 13).
   
      (3)  ОВ L 61, 8.3.2005 г., стр. 4. Регламент, изменен с Регламент (ЕО) № 1913/2006 (ОВ L 365, 21.12.2006 г., стр.52).